شەفەق
نیوز/ مەسرور بارزانی سەرۆک حکومەت هەرێم کوردستان، ئمڕوو یەکشەممە، پەیوەندییگ
تەلەفۆنی وەگەرد موستەفا کازمی سەرۆک وەزیرەیل فیدڕاڵی کرد.
حکومەت
هەرێم لە بەیاننامەیگ رەسیە ئاژانس شەفەق نیوز وت: لە پەیوەندیە تەلەفۆنیەگە،
سەرۆک حکومەت هەرێم کوردستان باس لە پرسە و هاوخەمی خوەی وەگەرد قوربانییەیل
رووداوە دڵتەزنەگە لە خەسەخانەی ئبین خەتیب لە بەغداد کرد.
سەرۆک
حکومەت هەرێم دووارە ئامادەیی دامەزراوەیل حکومەت هەرێم ئەرا پێشکەشکردن گشت
دەسمیەتەیل و پشتگیری راگەیان، و هەمیش باس لە ئومید خوەی کرد ئیجوور کارەساتیگ
دووارە رەی نەیەێد.
هەر
لیوا، سەرۆک وەزیرەیل فیدڕاڵی باس لە سوپاس و رێز خوەی ئەرا هاوخەمی و پشتگیری
سەرۆک حکومەت هەرێم کوردستان کرد.
